stanford-oval/wikipedia huggingface dataset:
Lles de Cerdanya

| Lles de Cerdanya |
| --- | --- |
 Arànserin kylä kunnassa.
 vaakuna
 Lles de Cerdanyan sijainti.
 Lles de Cerdanya
 Koordinaatit: 42°23′32″N, 1°41′17″E 
Valtio:  Espanja
Itsehallintoalue:  Katalonia
Maakunta:  Lleida
Comarca:  Baixa Cerdanya
Hallinto:  
 – Asutustyyppi:  Kunta
 – Pormestari:  Andreu Grau Ginesta
Pinta-ala:  
 – Kokonaispinta-ala:  102.8 km²
Korkeus:  1 471 m
Väkiluku (1.1.2016):  247
 – Väestötiheys:  2.4 as./km²
Aikavyöhyke:  UTC+1
 – Kesäaika:  UTC+2
Postinumero:  25726
Infobox OKVirheellinen NIMI-arvo: 
Lles de Cerdanya on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 102,8 neliökilometriä ja asukkaita siellä on 247 (2016). Väestötiheys on noin 2,4 as./km².
Lles de Cerdanyan Baixa Cerdanyaan kuuluvat naapurikunnat ovat Meranges koillisessa, Bellver de Cerdanya ja Prullans lännessä ja Montellà i Martinet etelässä. Lännessä kunta rajautuu espanjalaiseen Alt Urgellin comarcaan, pohjoisessa Andorraan ja koillisessa Ranskaan.
Nykyinen Lles de Cerdanyan kunta muodostui vuonna 1966, kun Músser i Arànserin kunta liitettiin siihen. Lles de Cerdanyan nähtävyyksiä ovat muun muassa Sant Pere de Lles -kirkko sekä Llesin linnan rauniot.
Aransa on Arànserin kylässä sijaitseva murtomaahiihtokeskus. Toinen kunnan murtomaahiihtokeskuksista on nimeltään Lles (Lles Estació d'Esquí i Muntanya)
Església de Sant Pere de Lles
Näkymä hiihtoreitistä Aransassa.
Asutuskeskukset

Lles de Cerdanyan asutuskeskukset ja niiden väkiluvut vuonna 2007:
| Nimi | Väkiluku |
| --- | --- |
Arànser: 46
Lles de Cerdanya: 89
Músser: 43
Travesseres: 27
Viliella: 15
Lähde:
Aiheesta muualla

Kunta Idescatin sivuilla (katalaaniksi)
Baixa Cerdanyan kunnat
Alp
Bellver de Cerdanya
Bolvir
Das
Fontanals de Cerdanya
Ger
Guils de Cerdanya
Isòvol
Lles de Cerdanya
Llívia
Meranges
Montellà i Martinet
Prats i Sansor
Prullans
Puigcerdà
Riu de Cerdanya
Urús
Los Bolichesin rautatieasema

Los Bolichesin rautatieasema on Cercanías Málaga -lähijunien asema Los Bolichesin kaupunginosassa Fuengirolassa Espanjan Andalusiassa. Se on Málagasta Fuengirolan keskustaan kulkevan linjan C-1 varrella.
Aiheesta muualla

Kuvia tai muita tiedostoja aiheesta Los Bolichesin rautatieasema Wikimedia Commonsissa
Los Chichos

| Los Chichos |
| --- | --- |
 Los Chichos vuonna 2009.
Tiedot
Tyylilaji:  flamencorumba
Kotipaikka:  Madrid, Espanja
Laulukieli:  espanja
Jäsenet:  Emilio González Gabarre Julio González Gabarre Juan Antonio Jiménez Muñoz Emilio González García
Infobox OKNimi-testi OK: 
Los Chichos on espanjalainen yhtye, jonka perustivat veljekset Emilio ja Julio González Gabarre 1970-luvulla.
Juan Antonio Jiménez Muñoz liittyi yhtyeeseen aluksi lyömäsoittajaksi. Jiménez Muñoz oli yhtyeen pääasiallinen säveltäjä. Jiménez Muñoz oli yhtyeen jäsen vuoteen 1989. Emilio Gonzálezin poika liittyi mukaan myöhemmin.
Paco de Lucían isä Antonio Sánchez otti heidät levyttämään. Ensimmäinen single ilmestyi vuonna 1973 ja albumi 1974. Hyväntuulisen musiikin vastakohtana sanoitukset käsittelevät myös muun muassa rikollisuutta, huumeiden käyttöä ja parisuhdeongelmia.
Los Chichosin levyjen ja kasettien myynti ylittää 20 miljoonaa kappaletta.
Diskografia (valikoima) > Albumit

Ni más ni menos  (1974)
Esto si que tiene guasa (1975)
No sé por qué (1976)
Son ilusiones  (1977)
Hoy igual que ayer (1978)
Amor y ruleta (1979)
Amor de compra y venta (1980)
Bailarás con alegría (1981)
Ni tu, ni yo (1982)
Dejame solo (1983)
Adelante (1984)
Yo, ”El Vaquilla”  (1985)
Porque nos queremos (1987)
Ojos negros (1988)
Lo mejor de Los Chichos ...en directo (1989)
Gitano (1996)
Hasta aquí hemos llegado (2008)
Luettelo Maija Vilkkumaan kappaleista

Tämä on luettelo Maija Vilkkumaan kappaleista hänen soolouraltaan. Kappaleet on pyritty järjestämään julkaisuajan mukaan vanhimmasta uusimpaan.
Lordi Shaftesbury
Teokset

Preface to the Sermons of Dr Whichcote (1698)
An inquiry concerning virtue or merit (1699)
Concerning Enthusiasm to Lord Somers (1707)
Sensus Communis, an Essay on the Freedom of Wit and Humour (1709)
The Moralists, a Philosophical Rhapsody (1709)
Soliloquy, or Advice to an Author (1710)
Characteristics of Men, Manners, Opinions, Times  (1711)
A Notion of the Historical Draught or Tablature of the Judgment of Hercules (1713)
Design (1713)
Discourse on the Arts of Painting, Sculpture, Etching, &c. (1713)
Aiheesta muualla

Gill, Michael B.: Lord Shaftesbury The Stanford Encyclopedia of Philosophy. The Metaphysics Research Lab. Stanford University. (englanniksi)
Lisää luettavaa aiheesta Lordi Shaftesbury (Britannica 1911) on Wikiaineistossa (englanniksi)
Leoben

| Leoben |
| --- | --- |
 Leoben vuonna 2009.
 vaakuna
 Leoben
 Koordinaatit: 47.38°N, 15.09°E 
Valtio:  Itävalta
Osavaltio:  Steiermark
Pinta-ala:  
 – Kokonaispinta-ala:  108 km²
Korkeus:  541 m
Väkiluku (2019)  (arvio):  24 584
 – Väestötiheys:  227,6 as./km²
Aikavyöhyke:  UTC+1
 – Kesäaika:  UTC+2
 
 www.leoben.at 
Infobox OKVirheellinen NIMI-arvo: 
Leoben on kaupunki Itävallassa Steiermarkin osavaltiossa. Kaupungissa oli vuoden 2019 arvion mukaan 24 584 asukasta. Se on Grazin jälkeen Steiermarkin osavaltion toiseksi suurin kaupunki.
Leobenin yliopisto on Itävallan tärkein kaivannaistoimintaan erikoistunut koulutuskeskus. Siellä sijaitsee myös Itävallan vanhin yhä toiminnassa oleva teatteri.
Aiheesta muualla

Wikimedia Commonsissa on kuvia tai muita tiedostoja aiheesta .
Leobenin kotisivut
Pictures of Leoben and informations in English language
Leo Ågren

Karl Leo Ågren (26. heinäkuuta 1928 Uusikaarlepyy – 7. kesäkuuta 1984 Tukholma, Ruotsi) oli suomenruotsalainen kirjailija, jonka veljet olivat Erik Ågren ja Gösta Ågren.
Ågren työskenteli latojana ensin Uudessakaarlepyyssä vuoteen 1948 saakka ja Pietarsaaressa vuosina 1951–1960. Myöhemmin hän muutti Ruotsiin ja työskenteli Dagens Nyheterin palveluksessa latojana 1964–1976.
Ågrenin esikoisromaani Hunger i skördetid käsitteli Pohjanmaan tilattoman väestön elämää. Hän kirjoitti myös torppariaiheisen Kungsådern-romaanitrilogian, jonka tapahtumat ulottuivat 1700-luvun alusta vuoteen 1918. Hänen romaaninsa Ballad on sovitettu elokuvaksi Lapualaisballadi.
Teoksia

Hunger i skördetid, romaani. 1954
Motsols.  1955
Kungsådern -romaanitrilogia
I. Kungsådern. 1957
II. När gudarna dör. 1959
III. Fädrens blod. 1961
Stämmor i nordannatten, runokokoelma.  1960
Ballad, romaani.  1962
Krigshistoria, romaani.  1971
Luca Antei

| Henkilötiedot |
| --- | --- | --- | --- |
Syntymäaika: 19. huhtikuuta 1992 (ikä 32)
Syntymäpaikka: Rooma, Italia
Pelipaikka: keskuspuolustaja
Seura
Seura: Benevento
Junioriseurat
: Roma
Seurat
| Vuodet | Seura | O | (M) |
| 2011–2013 | Roma | 0 | (0) |
| 2011–2012 | → Grosseto | 21 | (1) |
| 2013 | → Sassuolo | 2 | (0) |
| 2013–2018 | Sassuolo | 50 | (1) |
| 2017–2018 | → Benevento | 8 | (0) |
| 2018– | Benevento | 32 | (0) |
Maajoukkue
| 2011 | Italia U19 | 1 | (0) |
| 2013 | Italia U20 | 1 | (2) |
| 2011–2014 | Italia U21 | 11 | (0) |
 Seurajoukkueuran tilastot kattavat vain kansalliset sarjat, päivitetty 26. heinäkuuta 2020 .  Maajoukkueuran tilastot päivitetty 19. tammikuuta 2016 .
Luca Antei (s. 19. huhtikuuta 1992 Rooma, Italia) on italialainen jalkapalloilija, joka edustaa Serie B:n kaudella 2019–2020 voittanutta Beneventoa. Serie A:ssa hän on pelannut Beneventon lisäksi Sassuolon joukkueessa. Pelipaikaltaan hän on keskuspuolustaja.
Antei on Roman kasvatti. Ensimmäiset miesten sarjaottelunsa hän pelasi Serie B:n Grossetossa, jonne Roma lainasi hänet kaudeksi 2011–2012. Antei pelasi seurassa 21 sarjaottelua. Tammikuussa 2013 Roma lainasi Antein toiseen Serie B -seuraan, Sassuoloon, jossa hän pelasi kevään aikana kaksi sarjaottelua seuran noustessa pääsarjaan. Kauden jälkeen Sassuolo hankki Antein 500 000 euron siirtosummalla.
Ensimmäisen pääsarjaottelunsa Antei pelasi 25. syyskuuta 2013, kun Sassuolo pelasi 1–1-tasapeliin päättyneen vierasottelun Napolia vastaan. Yhteensä hän pelasi 22 pääsarjaottelua kaudella 2013–2014. Kaudella 2014–2015 Antein vastuu pieneni, ja hän istui enimmäkseen vaihtopenkillä pelaten kahdeksan sarjaottelua.
Antei kuului Italian maajoukkueeseen alle 21-vuotiaiden EM-kilpailuissa Israelissa 2013 ja Tšekissä 2015. Vuoden 2013 kilpailuissa Italia saavutti hopeaa. Antei pelasi vuoden 2013 turnauksessa kaksi ja vuoden 2015 turnauksessa neljä ottelua. Yhteensä Antei on pelannut 13 nuorten maaottelua.
Live in Hamina 1973

| Live In Hamina 1973 Hurriganes |
| --- | --- | --- |

Livealbumin tiedot
 Äänitetty : 1973
 Julkaistu: 2011
 Tyylilaji: rock and roll
 Kesto: 46.34
 Levymerkki: Siboney
Hurriganesin muut julkaisut
| 30 Golden Greats 2011 | Live In Hamina 1973 2011 | Electric Play 2016 |
Live In Hamina 1973 on Hurriganesin live-albumi, joka julkaistiin vuonna 2011. Suurin osa levyn kappaleista on äänitetty Haminan työväentalolla 21. maaliskuuta 1973. Albumin äänitti Måns Groundstroem. Aänitys tehtiin kaksiraitaisella Revox-nauhurilla, ja miksaus kahdelle raidalle tehtiin suoraan keikkatilanteessa. Kuusikanavaisen mikserin kanavat oli jaettu seuraavasti:
kanava 1: laulu
kanava 2: bassorumpu
kanava 3: virveli
kanava 4: pellit
kanava 5: kitara
kanava 6: bassokitara
Levyn on miksannut Risto Hemmi ja masteroinnin on tehnyt Pauli Saastamoinen Finnvox-studioilla kesäkuussa 2011. Levystä julkaistiin myös LP-versio vuonna 2012.
Kappaleet

Keep on Knocking – 3.35
Slipping and Sliding / Little Queenie – 3.46
My Sweet Lily – 3.25
Got No Time – 6.25
Hideaway – 3.55
Sweet Sue – 2.49
Perfidia / Mr. Big – 6.14
Lucille – 3.32
Sweet Little Sixteen – 2.54
Roadrunner – 4.39
Blue Suede Shoes – 5.13
Kokoonpano

Remu Aaltonen – laulu, rummut
Cisse Häkkinen – laulu, bassokitara
Albert Järvinen – kitara
Aiheesta muualla

Honey Aaltonen: Live in Hamina 1973. Blues News.
Hurriganes
| --- | --- |
Studioalbumit:   Rock and Roll All Night Long  Roadrunner  Crazy Days  Hot Wheels  Tsugu Way  Hanger  Jailbird  10/80  Fortissimo  Rockin’  Seven Days, Seven Nights  Hurrygames  30th Anniversary  Electric Play 
Livealbumit:   Live at Metropol  Live in Stockholm 1977  Live in Hamina 
Kokoelmat:   Sixteen Golden Greats  Hurrigane By The Hurriganes  20 Golden Greats  1978–1984  Rockin’ Tonight – 18 All Time Hits  The Legacy  20 suosikkia – Get On  Double Trouble  25 Golden Greats  20 suosikkia – Muskogee  20 suosikkia – Let's Go Rocking Tonight  Scandia Years 1977–1984  Rock Rock Tonight  30 Golden Greats 
VHS/DVD:   Oowee – Oohla  Rock’n’Roll All Night Long 1973–1988 
Filmografia:   Kuumat kundit  Ganes
Lekkerlampi

| Lekkerlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°35′37″N, 26°40′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Konneveteen 
Järvinumero:  14.711.1.035
Mittaustietoja
Pinnankorkeus:  108,4 m  
Pituus:  240 m  
Leveys:  90 m  
Rantaviiva:  0,528 km  
Pinta-ala:  1,231 ha  
Suurin syvyys:  9,9 m  
Saaria:  ei saaria 
 fiLekkerlampi 
Lekkerlampi on Pohjois-Savossa Rautalammilla Hanhitaipaleen lähellä sijaitseva lampi.
Maantietoa

Lampi on 240 metriä pitkä, 90 metriä leveä, ja sen pinta-ala on 1,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 108,4 metriä mpy.
Lordin sarjakuvat

Lordin sarjakuvat ovat Lordi-aiheisia sarjakuvia. Sarjakuvat käsittelevät Lordin jäseniä heidän hahmojensa fiktiivisestä näkökulmasta. Sarjakuvista vastaa suurimmaksi osaksi Mr. Lordi.
Yksittäiset sarjakuvat

Virallisia Lordi-sarjakuvia, joita ei ole julkaistu omana lehtenään vaan liitteinä esim. aikakauslehdissä.
Yksittäiset sarjakuvat > The Uninvited Guests

Suosikki-lehden numerossa 3/2003 julkaistu, yhden sivun mittainen Mr. Lordin itsensä piirtämä tarina.
Yksittäiset sarjakuvat > Keräilijä

Jysäys-lehden numerosta 2/2006 löytyy Mr. Lordin haastattelu sekä hänen piirtämä 5-sivuinen "Keräilijä" niminen Lordi-sarjakuva. Mr. Lordi piirsi myös erillisen kuvan Lordi-yhtyeestä, jota käytettiin numeron kansikuvana sekä keskiaukeaman julisteena.
Yksittäiset sarjakuvat > Graphic Novels

Lordin vuoden 2013 kiertuekirjassa on sarjakuvaosio Graphic Novels, joka sisältää Hellan, Manan ja Otuksen fiktiiviset syntytarinat sarjakuvamuodossa.
Sarjakuva-albumit

Mr. Lordin itsensä lisäksi sarjakuva-albumeita ovat olleet mukana piirtämässä Petri Hiltunen, Mattipekka Ratia, Sami Kivelä ja Jouko Nuora. Arktisen Banaanin kustantamien sarjakuvien teksteistä vastaa Mika Lindberg.
Sarjakuva-albumit > Monster Magazine

Monster Magazine on vuonna 2002 julkaistu Lordi-aiheinen sarjakuva-albumi. Sarjakuvan on piirtänyt Mr. Lordi. Albumi sisältää Lordi-sarjakuvan, jossa esiintyvät kaikki yhtyeen silloiset jäsenet sekä mainoksia kuvitteellisista Lordi-tuotteista, kuten Lordi-lautapelistä. Sarjakuvaa painettiin vain pieni määrä, ja sen sai kaupan päälle ostaessa Would You Love a Monsterman? -singlen. Monster Magazinea ei ole myyty erikseen.
Triviaa:
Kieli: Englanti
Piirtäjät: Mr. Lordi
Kustantaja: Lordi
Sivut: 11
Sarjakuvat: 1
Sarjakuva-albumit > Lordi 1: Alkuperä

Alkuperä on järjestyksessään ensimmäinen Arktisen Banaanin julkaisema Lordin sarjakuva-albumi, joka julkaistiin 26. lokakuuta 2006. Sarjakuva-albumi kertoo muun muassa Mr. Lordin, Kitan, Awan, Oxin ja Amenin fiktiiviset syntytarinat. Sarjakuvat perustuvat Mr. Lordin kirjoittamiin tarinoihin hirviöiden synnystä, jotka on luettavissa muun muassa Mie oon Lordi -kirjassa.
Triviaa:
Kieli: Suomi
Piirtäjät: Mr. Lordi, Hiltunen, Ratia
Kustantaja: Arktinen Banaani
Sivut: 64
Sarjakuvat: 6
Ikäsuositus: K-13
Sarjakuva-albumit > Lordi 2: Verenjano

Verenjano on 21. huhtikuuta 2007 julkaistu Lordi-aiheinen sarjakuva-albumi. Sarjakuvan tekoon ovat osallistuneet Mr. Lordi, Petri Hiltunen ja Sami Kivelä ja sen kustansi Arktinen Banaani. Verenjano on jatkoa lokakuussa 2006 julkaistulle Alkuperä-sarjakuva-albumille. Verenjano on järjestyksessään toinen "virallinen" Lordin sarjakuva-albumi. Verenjano kertoo kuinka Awa, Amen, Ox ja Kita kohtasivat ensimmäistä kertaa Mr. Lordin. Sarjakuvan nopeimmat ostajat saivat kaupan päälle Verenjano-tarran.
Triviaa:
Kieli: Suomi
Piirtäjät: Mr. Lordi, Hiltunen, Kivelä, Ratia
Kustantaja: Arktinen Banaani
Sivut: 51
Sarjakuvat: 5
Ikäsuositus: K-13
Sarjakuva-albumit > Lordi 3: Verensininen

Verensininen on 29. lokakuuta 2008 julkaistu Lordi-aiheinen sarjakuva-albumi. Järjestyksessään se on kolmas Arktisen Banaanin kustantama Lordi-sarjakuva.
Sarjakuvia albumiin ovat tehneet Petri Hiltunen, Mattipekka Ratia, Sami Kivelä ja Jouko Nuora. Itse Mr. Lordi ei Lordi-yhtyeen kiireiden vuoksi ehtinyt tekemään muuta kuin piirtämään albumin kansikuvan.
Sarjakuvassa esiintyy Lordin nykyisten jäsenten lisäksi myös Lordin entiset jäsenet Magnum, Enary ja Kalma.
Triviaa:
Kieli: Suomi
Piirtäjät: Mr. Lordi, Hiltunen, Kivelä, Ratia, Nuora
Kustantaja: Arktinen Banaani
Sivut: 48
Sarjakuvat: 1
Ikäsuositus: K-13
Sarjakuva-albumit > Illustrated Lyrics

Vuonna 2014 julkaistiin Illustrtaed Lyrics -sarjakuva-albumi, joka sisältää Lordin Scare Force One -albumin sanoitukset sarjakuvatarinoiden muodossa.
Monster Magazinen kansikuva.
Alkuperän kansikuva.
"Verensininen"-sarjakuva-albumin kansikuva.
Los Chunguitos

| Los Chunguitos |
| --- | --- |
 Los Chunguitos vuonna 2019.
Tiedot
Toiminnassa:  1973–2021
Tyylilaji:  flamencorumba
Kotipaikka:  Madrid, Espanja
Laulukieli:  espanja
Jäsenet:  Enrique Salazar (k. 1982) Juan Salazar José Salazar Cristóbal Salazar Manuel Fernández Francisco Giménez
Infobox OKNimi-testi OK: 
Los Chunguitos on espanjalainen yhtye, joka oli toiminnassa 1970-luvulta vuoteen 2021.
Yhtyeen jäseniä olivat kolme romaniveljestä Enrique, Juan ja José Salazar sekä Cristóbal Salazar ja Manuel Fernández, alussa myös Francisco Giménez. Cristóbal jätti yhtyeen vuonna 1980, ja hänen tilalleen tuli José. Pääsäveltäjä ja pääsolisti Enrique Salazarin kuoleman jälkeen 1982 yhtyeeseen liittyi heidän serkkunsa Manuel Fernández, joka erosi yhtyeestä vuonna 2006.
Yhtyeen musiikki käsittelee yhteiskunnan marginaaleja ja urbaania elämäntapaa. Musiikkia käytettiin elokuvissa Perros callejeros (ohj. José Antonio de la Loma, 1977), Vauhtia, vauhtia! (Carlos Saura, 1981) ja Días contados (Imanol Uribe, 1994). Ensimmäinen albumi julkaistiin 1977.
Yhtyeen jäsenten vanhemmat olivat Badajozin alueen romaneja, jotka muuttivat Vallecasin kaupunginosaan Madridiin. Heidän setänsä José Salazar Molina, "Porrina de Badajoz" (1924–1977), tulkitsi poikkeuksellisen hyvin eri flamencotyylejä. Isä Gonzalo Salazar oli myös laulaja, mutta ei saavuttanut samanlaista suosiota kuin Los Chunguitos. Los Chunguitos, kuten samalta Madridin alueelta kotoisin oleva trio Los Chichos, menestyi hyvin.
Azúcar Morenon Toñi ja Encarna Salazar ovat Los Chunguitosin jäsenten sisaria.
Diskografia (valikoima) > Albumit

Los Chunguitos (1977)
Vive gitano (1978)
Limosna de amor (1979)
Pa ti pa tu primo (1980)
Sangre caliente (1981)
Barrio (1982)
Callejón sin salida (1982)
Recuerdo de Enrique (1983)
Vagando por ahí (1983)
Contra la pared (1985)
Después de la tormenta (1986)
Plaza vieja (1991)
Noche de rumba (1993)
Auténtico (1999)
La medalla (2001)
Abre tu corazón (2004)
Se escapa (2012)
Aiheesta muualla

IMDb-sivustolla (englanniksi)
Luca Antonini

Luca Antonini
Luca Antonini (s. 4. elokuuta 1982 Milano) on italialainen jalkapalloilija, joka pelasi vuonna 2016 päättyneellä urallaan laitapuolustajana. Hän edusti Serie A:ssa viittä eri seuraa ja pelasi myös  Serie B:ssä.
Antonini pelasi AC Milanin junioreissa mutta aloitti liigauransa muissa italialaisjoukkueissa. Hän pelasi lainasopimuksella neljännellä sarjatasolla AC Pratossa kaudella 2001–2002 ja Serie B:ssä AC Anconassa kaudella 2002–2003. Hän siirtyi kesällä 2003 UC Sampdoriaan ja pelasi seuraavalla kaudella kolme Serie A -ottelua. Kaudet 2004–2007 hän pelasi lainalla Serie B:ssä Modenassa, Pescarassa ja Arezzossa sekä Serie A:ssa Sienassa, jossa hän 32 liigaottelussaan teki kolme maalia. Kesällä 2007 Antonini siirtyi Empoliin, jossa hän kaudella 2007–2008 pelasi 32 Serie A -ottelua ja kaksi UEFA-cupin ottelua, Hän teki maalin UEFA-cupin ensimmäisen kierroksen kotiottelussa FC Zürichiä vastaan, mutta vierasottelun tappion myötä Empoli putosi cupista.
Antonini palasi AC Milaniin vuonna 2008. Hän pelasi joukkueessa viiden kauden aikana 81 Serie A -ottelua ja teki niissä yhden maalin, kauden 2009–2010 viimeisessä ottelussa Juventusta vastaan. Milanin voittamalla liigakaudella 2010–2011 hän pelasi 22 ottelua, joissa hän oli 18 kertaa avauskokoonpanossa. Mestarien liigassa hän pelasi 14 ottelua ja UEFA-cupissa kuusi. Antonini pelasi kaudet 2013–2015 Genoassa. Siellä hän pelasi 33 Serie A -ottelua ja teki niissä kolme maalia. Hän päätti uransa Serie B:n Ascolissa ja Livornossa sekä Serie C:n Pratossa.
Antonini pelasi Italian alle 17-vuotiaiden maajoukkueessa yhden ottelun ja alle 18-vuotiaiden maajoukkueessa kolme ottelua. Hänet kutsuttiin Italian A-maajoukkueeseen elokuussa 2010 Norsunluurannikkoa vastaan pelattuun ystävyysotteluun mutta hän jäi ottelussa vaihtopelaajaksi.
Lumilautakrossi

Lumilautakrossi on lumilautalaji, jossa kilpailijaryhmä, jossa on usein neljä kilpailijaa, lähtee samaan aikaan rinteeseen tehdyn radan yläpäästä, ja se, joka tulee maaliin ensimmäisenä, voittaa. Radan korkeuseron pitää olla 100-240 metriä ja rinteen kaltevuuden 15-18 astetta.
Skicrossia lumilaudoilla vastaavassa lajissa on usein melko kapea rata, jossa on kallistettuja käännöksiä, loivia hyppyreitä, pudotuksia ja jyrkkiä laskuja. Ei ole epätavallista, että kilpailijat törmäävät toisiinsa.
Lumilautakrossi oli ensimmäistä kertaa olympialaisissa Torinossa 2006.
Litis

| Litis |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°37′32″N, 25°04′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Pitkäjärveen 
Järvinumero:  14.224.1.025
Mittaustietoja
Pinnankorkeus:  163,1 m  
Pituus:  390 m  
Leveys:  130 m  
Rantaviiva:  0,823 km  
Pinta-ala:  2,635 ha  
Saaria:  ei saaria 
 fiLitis 
Litis on Pirkanmaalla Kuhmoisissa Kylämän kylän lähellä sijaitseva lampi.
Maantietoa

Lammen pinta-ala on 2,6 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria ja se on autio. Sen rantaviivan pituus on 800 metriä ja rannat ovat metsämaata. Lammen lounaispuolelta kulkee metsäautotie.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Alainen-Karkjärven valuma-alueeseen (14.224) se kuuluu. Lammen vedenpinnan korkeus on 163,1 metriä mpy. Siihen johtaa kolme ojaa, jotka tuovat vettä Mutalammista ja Kanaslammista. Laskuoja lähtee lammen itäpäästä ja laskee Pitkäjärveen. Laskuojan pudotus on 17,6 metriä.
Historiaa

Vuoden 1855–1856 Kalmbergin kartastossa lampea ei ollut merkitty.
Vuoden 1965 peruskartassa lampeen johti kaksi ojaa, joista toinen tuli Kanaslammelta. Vuoteen 1986 mennessä lampeen oli johdettu kolmas oja Mutalammista.
Lionel Davidson

Lionel Davidson (31. maaliskuuta 1922 – 21. lokakuuta 2009) oli brittiläinen kirjailija. Hän syntyi Yorkshiren Hullissa ja oli toisen maailmansodan veteraani.
Davidson tunnetaan rikosromaaneistaan, joilla hän voitti vuosina 1960, 1966 ja 1978 kolme Gold Dagger -palkintoa. Hän julkaisi lisäksi lastenkirjallisuutta pseudonyymillä David Line.
Julkaisuja

The Night of Wenceslas (1960)
The Rose of Tibet (1962, suom. Tiibetin ruusu)
A Long Way to Shiloh (1966)
Making Good Again (1968)
Smith's Gazelle (1971)
The Sun Chemist (1976)
The Chelsea Murders (1978)
Under Plum Lake (1980)
Kolymsky Heights (1994)
Luca Antonio Predieri

Luca Antonio Predieri
Luca Antonio Predieri (13. syyskuuta 1688 Bologna – 1767) oli italialainen säveltäjä.
Predieri sai opetusta sukulaisiltaan sekä Biniltä ja Vitalilta. Hän työskenteli viulistina ja alttoviulistina Bolognan San Petroniossa. Hänellä oli Bolognassa myös kuoromestarin asema. Vuonna 1737 hän muutti Wieniin ensin hovikapellin varajohtajana, vuodesta 1741 johtajana. Elämänsä viimeiset neljätoista vuotta hän vietti Bolognassa. Hän sävelsi oopperoita, oratorioita ja musiikkia liturgisiin teksteihin. Oopperoita hänen tuotantoonsa kuuluu kolmisenkymmentä; niitä esitettiin Bolognassa, muualla Italiassa ja Wienissä. Predierin oopperan Partenope esityksellä avattiin Marsigli–Rossin teatteri. Pietro Metastasion librettoon Predieri sävelsi esimerkiksi oopperan Zenobia, joka esitettiin Wienissä vuonna 1740.
Aiheesta muualla

IMSLP: nuotteja
Luca Attanasio

Luca Attanasio (23. toukokuuta 1977 Saronno – 22. helmikuuta 2021 Goma) oli italialainen diplomaatti.
Attanasio aloitti diplomaattiuransa vuonna 2003 ja palveli aluksi Sveitsissä, Marokossa sekä Nigeriassa. Hän työskenteli Kongon demokraattisessa tasavallassa Italian diplomaattisen edustuston johdossa vuodesta 2017 ja suurlähettiläänä lokakuusta 2019. Attanasio oli naimisissa ja hänellä oli kolme lasta.
Kuolema

Attanasio, 30-vuotias sotilaspoliisi Vittorio Iacovacci ja heidän kinshasankongolainen kuskinsa pysäytettiin näiden ajaessa Pohjois-Kivussa 22. helmikuuta 2021. Hyökkääjät surmasivat heti kuskin ja olivat pakottamassa muita metsään puistonvartijoiden avatessa tulen. Attanasio vietiin kriittisessä tilassa YK:n sairaalaan Gomaan, jossa hän kuoli tilanteessa saamiinsa vammoihin. Tiellä, jolla hyökkäys tehtiin, kulki usein asejoukkoja ja maantierosvoja.
Attanasio oli Ranskan suurlähettiläs Philippe Bernardin (k. 1993) jälkeen toinen eurooppalainen suurlähettiläs, joka surmattiin palvellessaan Kongon demokraattisessa tasavallassa.